**Modul (Kyber)Šikana**

priestor, kde nájdeš veľa informácii ohľadom šikany v online aj offline prostredí, nájdeš tu odpovede na svoje otázky, na ktoré sa bojíš opýtať, naučíš sa ako porozumieť svojím pocitom, ktoré občas cítiš.

A nie len to, v prípade ak budeš potrebovať pomoc ty alebo niekto z tvojho okolia nájdeš tu spôsob ako môžeš šikanu nahlásiť alebo ak chceš upozorniť na niečo čo sa v škole deje.

**Prečo modul (Kyber)Šikana**

je dobré mať pocit a istotu, že stále existuje riešenie ťažkých situácií. Nie vždy sme schopní niektoré náročné situácie zvládať sami. Každý problém je riešiteľný, ak ho chceme riešiť. Tu sa vám všetkým ponúka možnosť, podpora aj istota, že je tu niekto, kto je ochotný práve vaše starosti aj radosti zdieľať a pomôcť vám.Modul kyber(šikana) umožní tvoje odkazy riešiť bezodkladne (hneď).

**Kde ho nájdeš?**

Modul (Kyber)šikana

* na adrese

<https://einsteinova.sharepoint.com/sites/Kybersikana>

* po prihlásení sa na <https://office.com> v spúšťači aplikácií (v ľavom hornom rohu)

Nahlásenie šikany je možné anonymne aj cez priamy odkaz:

<https://forms.office.com/e/vCYLnhUX42>

**Odkazy číta: školský podporný tým (Štefaňáková, Kubíková, Mendelová)**

**Má modul svoje pravidlá?**

Áno, modul (kyber)šikana sa riadi týmito pravidlami:

Nahlásenie šikany môže byť podpísané, ale aj anonymné. Nezabúdaj, že riešiť sa budú len slušné odkazy.

Pre jednoduchšie riešenie uveď prosím svoju triedu, ročník a opis situácie čo sa to stalo.

Záležitosti zasahujúce do intímností budú riešené diskrétne a nikto iný sa to nedozvie, nakoľko by to bolo neetické a zasahujúce do súkromia jednotlivca a takisto by sme porušovali zákon o ochrane osobných údajov.

**Ďakujeme za prejavenú dôveru, pokúsime sa ju nesklamať a už sa tešíme na vaše názory, návrhy a pripomienky.**